EkBass/fiwiki-20250220-pages-articles huggingface dataset:
Kantatie 81

Kantatie 81 on Koillismaalla ja Lapin läänissä kulkeva kantatie. Tie alkaa Rovaniemen Saarenkylästä, kulkee itäkaakkoon Kemijoen pohjoisrantaa Vanttauskoskelle, jossa tie ylittää joen. Tie jatkuu Kemijoen etelärantaa seuraillen Auttiin, jossa Kemijoki kääntyy kohti pohjoista. Tie jatkuu itäkaakkoon, kulkien Pernun ja Perä-Posion kylien sekä Posion keskustaajaman lävitse edelleen Kuusamon Nissinvaaraan, jossa se päättyy valtatielle 5. Tien pituus on 182 kilometriä. Tien laatu on vaihteleva. ==Reitti ja tieyhteydet== *Rovaniemi **Saarenkylä (vt 4 E75, st 934) **Vanttauskoski **Kortteenvaara (st 942) **Autti (st 944) *Posio **Perä-Posio (st 945) **Ahola (keskustaajama) (st 863, st 947) *Kuusamo **Oivanki **Nissinvaara (vt 5 E63) ==Historiaa== left|thumb|200px|Poroja ylittämässä kantatietä 81 Posiolla Kantatie 81 oli nykyisellä paikallaan jo vuoden 1938 tienumerointijärjestelmässä. Alun perin tiellä oli kolme lossia: Kemijoen ylittäneet Oikaraisten ja Pekkalan lossit Rovaniemen maalaiskunnassa sekä Yli-Kitkan ylittänyt Mourusalmen lossi Posiolla. Oikaraisen lossi jäi sivuun 1950-luvulla, kun Oikaraisen ja Saarenkylän välinen tie valmistui. Pekkalan lossi poistui käytöstä, kun Vanttauskosken vesivoimalaitos valmistui vuonna 1972 ja kantatie linjattiin ylittämään Kemijoki voimalaitoksen patoa pitkin. Mourusalmen lossi on korvattu sillalla 1980-luvun alussa. == Lähteet == * * * *Google Earth -tietokone- ohjelma. 2007. Google. * * == Aiheesta muualla == 81 Luokka:Kuusamon liikenne Luokka:Posion liikenne Luokka:Rovaniemen liikenne
Amarillo Slim

Thomas Austin Preston Jr. eli Amarillo Slim (31. joulukuuta 1928 Johnson, Arkansas – 29. huhtikuuta 2012 Austin, Texas) oli yhdysvaltalainen ammattipeluri ja vedonlyöjä, joka menestyi erityisen hyvin pokerissa. Uransa alkuvaiheessa hän elätti itseään pokerilla pelaten kerrallaan vain pienehköistä poteista (rounder) ja kierteli ympäri Yhdysvaltoja haeskelemassa pokerivastustajia yhdessä Doyle Brunsonin ja Sailor Robertsin kanssa. Vuonna 1972 hän sai päävoiton World Series of Pokerissa Las Vegasissa. Preston oli tunnettu televisiokasvo ja hän on esiintyi aiemmin muun muassa Robert Altmanin elokuvassa California Split (1974). Prestonin elämästä oli myös valmisteilla elokuva, jonka olisi ohjannut Miloš Forman ja jonka pääosaa piti esittää Nicolas Cage. Preston on myös omaelämäkerrassaan maininnut pelanneensa Yhdysvaltojen presidenteistä Lyndon Johnsonin sekä Richard Nixonin kanssa. Kokaiinikeisari Pablo Escobarin väki kidnappasi Prestonin Kolumbiassa luullen tätä toiseksi henkilöksi. Vuonna 2006 Prestonin autoa ammuttiin, mutta mies säilyi vahingoitta. Elokuussa 2007 Amarillo Slimin pokeriuran turnausansiot The Hendon Mob -tietokannan mukaan ylittivät 0,6 miljoonaa dollaria. Slim itse kertoi pokeriurallaan "hävinneensä yli 30 miljoonaa dollaria", mutta "voittaneensa niin paljon enemmän, että ette uskoisi jos kertoisin". Nettipokeri.info == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Vuonna 1928 syntyneet Luokka:Vuonna 2012 kuolleet
Keplerin yhtälö

Keplerin yhtälö on eräs taivaanmekaniikan perustavimmista yhtälöistä. Se ilmaisee yhteyden kahden taivaankappaleiden (planeetta, asteroidi, komeetta, tms.) liikkeiden laskemisessa tarvittavan suureen, keskianomalian M ja eksentrisen anomalian E, välillä. Keplerin yhtälö on näennäisesti yksinkertainen: M = E - e \sin E, missä e on taivaankappaleen radan eksentrisyys. Yhtälössä sekä E että M on lausuttu radiaaneina. Varsinainen ongelma on, että tyypillisesti M ja e tunnetaan, ja eksentrinen anomalia E täytyisi saada selville. Tämän ratkaiseminen ei ole mitenkään mahdollista analyyttisesti vaan ratkaisussa joudutaan aina turvautumaan numeerisiin menetelmiin. Yllä oleva muoto Keplerin yhtälöstä on voimassa ellipsiradoille. Hyperbeliradoille se pätee myös, mutta tällöin kulma E on imaginäärinen. Paraabeliradalle yhtälöstä on olemassa oma erikoistapauksensa, jota kutsutaan Barkerin yhtälöksi. == Ratkaisu == Jos taivaankappaleen rata halutaan esittää ajan funktiona, lasku vaatii käytännössä eksentrisen anomalian ratkaisemista jokaista aika-askelta varten. Tästä syystä Keplerin yhtälön mahdollisimman tehokas ratkaisu on tärkeää. Yhtälön muoto tuottaa kuitenkin hankaluutta, sillä jos rata on hyvin soikea eli e on lähellä ykköstä ja etenkin jos tämän lisäksi M on pieni (lähellä nollaa), yhtälön iterointi suppenee varsin hitaasti ja voi olla numeerisesti epätarkka. Tästä syystä erilaisia menetelmiä yhtälön ratkaisemiseksi on esitetty satoja. Eräs kätevimpiä menetelmiä on seuraava. Merkitään f=E - e \sin E - M, ja lasketaan tämän ensimmäinen ja toinen derivaatta E:n suhteen eli f \,' = 1 - e \cos E ja f\, = e \sin E. Nyt yhtälö voidaan ratkaista valitsemalla alkuarvoksi E_0 = M ja iteroimalla kaavasta E_{n+1} = E_n - \frac{f_n}{\sqrt{(f'_n)^2 - f_n f_n}}, kunnes haluttu tarkkuus on saavutettu (eli kunnes |E_{n+1} - E_n| < \epsilon, missä \epsilon on yleensä luokkaa 10−6 tai pienempi). Tämä menetelmä toimii aina ja suppenee hyvin nopeasti. Luokka:Taivaanmekaniikka
Mecklenburg-stadiaali

Mecklenburg-stadiaali oli Veiksel-jääkauden viimeinen kylmä jakso noin 16 500–14 700 vuotta sitten. Lämpeneminen ja jäähtyminen vuorottelivat jääkauden loppupuolellakin. Kylmää tuli 17 000–16 000 vuotta sitten. Vasta 15 900 vuotta sitten lämpeni vain hiukan. Valtameren pohjan hiekkakerrostumista päätellen Atlantilla ajelehti runsaasti jäätä välillä 17 500–14 600 vuotta eli 14 800–12 450 radiohiilivuotta sitten. Tällöinkin ilmasto vaihteli huomattavasti. Kylmä kausi huipentui 16 600 vuotta sitten. Noin 15 900 vuotta sitten alkoi lämmetä, mutta 15 700 vuotta sitten Pohjois-Atlantin kylmän ja lämpimän vesimassan raja, polaaririntama alkoi edetä taas. == Katso myös == *Veiksel-jääkausi *Jääkausi Alpeilla *LGM *Bölling-Alleröd-kausi ==Lähteet== * * * Luokka:Veiksel-jääkausi
Sammon puolustus

Sammon puolustus on Akseli Gallen-Kallelan vuonna 1896 maalaama taideteos, joka on nykyisin esillä Turun taidemuseon kokoelmissa. Merkkiteoksen luonnos valmistui vuonna 1894. Sammon puolustuksessa on kuvattu Kalevalasta Sammon ryöstöä kuvaava tilanne, jossa Väinämöinen miehineen puolustaa Pohjolasta ryöstettyä Sampoa Louhelta ja hänen miehiltään. Temperamaalauksen mitat ovat 122 × 125 cm. Tarinan mukaan Sammon puolustus oli rikkaan taiteiden suosijan Salomo Wuorion tilausteos. Maalauksen valmistuttua se sijoitettiin hänen kotinsa ruokasaliin, mutta palautettiin kuitenkin melko pian takaisin taiteilijalle. Syyksi kerrottiin, että talon emännän mielestä maalaus oli liian provosoiva, väkivaltainen ja värikäs katsottavaksi. Akseli Gallen- Kallela laati samannimisen teoksen myös osana kattofreskoja Suomen paviljonkiin Pariisin maailmannäyttelyssä 1900. Taiteilija palkittiin maailmannäyttelyssä ja esillä ollut teoskokonaisuus oli kansainvälisesti yksi taiteilijan uran kohokohtia. Kattofreskot kuitenkin tuhoutuivat paviljonkia purettaessa. Teoksen kokoa 146 × 152 cm oleva guassiluonnos paperille vuodelta 1899 on edelleen tallessa ja kuuluu Ateneumin taidemuseon kokoelmiin. Uuden version Sammon puolustus -kattofreskostaan taiteilija maalasi vuonna 1928 Suomen kansallismuseoon. ==Lähteet== ==Aiheesta muualla== *Suomen synty, osa 3: Sammon taonta ja ryöstö (podcast) (areena.yle.fi) Luokka:Akseli Gallen- Kallelan maalaukset Luokka:Kalevala taiteessa Luokka:Väinämöinen
Varjakka

Varjakka voi tarkoittaa: * Varjakka, kylä Lumijoella * Varjakka, kylä Oulunsalossa * Varjakka, vuonna 1859 vesillelaskettu parkkilaiva * Varjakansaari eli Varjakka, saari Oulunsalossa * Varjakka eli Varjakainen, suomalainen satuhenkilö * Varjakka, fiktiivinen kunta tv-sarjassa Kaikki synnit (2019).
Taisteluplaneetta Galactica (alus)

Taisteluplaneetta Galactica on fiktiivinen avaruusalus samannimisissä kahdessa televisiosarjassa. Tämä artikkeli käsittelee uuden sarjan Galacticaa. == Lyhyt historia == Taisteluplaneetta Galactica rakennettiin yhtenä ensimmäisistä 12 taisteluplaneetasta ensimmäisen Cylon-sodan aikana. Uuden sarjan alussa se oli 50 vuotta vanha alus, mutta silti taistelukuntoinen. Galactica oli laivaston ainoa alus, jonka tietokoneita ei ollut linkitetty, joten se päätettiin poistaa palveluskäytöstä ja muuttaa museoksi kunnianosoitukseksi sen osasta ensimmäisessä sodassa. == Alus ja sen ominaisuudet== Taisteluplaneetan koko ei selviä sarjassa, mutta se on arviolta 1500–2000 metrin mittainen. Galactican hangaarit sijaitsevat keskirungon molemmilla puolilla ja ne ovat noin 600 m pitkät. Hangaarit toimivat hävittäjien lähtö-, huolto-, korjaus-, rakennus- ja laskeutumisalueina. Niiden yläosat, joihin hävittäjät laskeutuvat, ovat koko hangaarin mittaisina. Niiden alapuolella on hävittäjien huolto- ja laukaisupaikat. Normaali Battlestar kuljettaa mukanaan 80 MK-VII Viperiä ja 10 Raptoria. Galacticalla vain toinen hangaari on toiminnassa, sillä vasemmanpuoleinen on muutettu museoksi. Galactican on vedettävä hangaarit rungon sisään ennen kuin se voi tehdä FTL-hypyn. ===Moottorijärjestelmät=== Galactican pääasiallisen työntöjärjestelmän muodostavat 6 suurta alivalonnopeusmoottoria, joista neljä sijaitsee rungon ulkopuolella. Ohjausjärjestelmän muodostavat 40 ohjausmoottoria, jotka on sijoitettu neljän moottorin kimpuissa ympäri runkoa. FTL-hypyt taas ovat valoa nopeammin matkustamiseen. ===Aseistus=== Galactica pääaseistuksen muodostavat 24 raskasta tykkitornia. Ohjus- ja hävittäjäpuolustuksen muodostavat 392 pientä sarjatulta ampuvaa tykkitornia, jotka on sijoiteltu ympäri runkoa. Näiden lisäksi Galacticalla on viisi ydinkärkeä. Panssarointi on "uritettu". Pienet tykkitornit sijaitsevat sen syvennyksissä. Panssaroinnin tehosta saa käsityksen minisarjan toisessa jaksossa, kun Galacticaa ammutaan ydinkärjellä. 85 ihmistä kuolee, mutta tämä johtuu tulipalon sammuttamiseen käytetystä ilman poistosta (alokkailla ei ollut avaruuspukuja). Galactica tarvitsisi 5000 hengen miehistön, mutta sarjassa miehistön vahvuus on vain 2500. ===Ilmavoimat=== Galactican ilmavoimat muodostaa noin 30-50 Viperiä ja 10 Raptoria. Luokka:Taisteluplaneetta Galactica
Maksimilian

Maksimilian-nimisiä hallitsijoita ovat olleet: * Maksimilian I (1459–1519), Pyhän saksalais-roomalaisen keisarikunnan keisari 1508–1519 * Maksimilian II (1527–1576), Pyhän saksalais-roomalaisen keisarikunnan keisari 1564–1576 * Maksimilian I (1832–1867), Itävallan arkkiherttua, Meksikon keisari 1864–1867 * Maksimilian I (1573–1651), Baijerin herttua 1598–1651, vaaliruhtinas vuodesta 1623 * Maksimilian II Emanuel (1662–1726), Baijerin vaaliruhtinas 1679–1726 * Maksimilian III Joosef (1727–1777), Baijerin vaaliruhtinas 1745–1777 * Maksimilian I Joosef (1756–1835), Baijerin vaaliruhtinas 1799–1806 (nimellä Maksimilian IV Joosef), kuningas 1806–1825 * Maksimilian II (1811–1864), Baijerin kuningas 1848–1864
Nefroni

Nefroni () on munuaisen toiminnallinen yksikkö, joka suodattaa virtsaa verestä ja säätelee sen määrää sekä koostumusta. Nefronien määrä munuaisessa vaihtelee lajeittain. Ihmisen ja sian munuaisessa nefroneita on noin miljoona, koiralla 400 000, kissalla puoli miljoonaa, naudalla neljä miljoonaa ja hevosella 2,7 miljoonaa.König: Veterinary Anatomy of Domestic Mammals: s. 395 == Nefronin rakenne == Nefroni alkaa munuaiskeräsellä, joka sijaitsee munuaisen kuorikerroksessa. Munuaiskeräsessä on keräsenkotelon eli Bowmanin kotelon sisällä runsasmutkainen hiussuonikeränen eli glomerulus. Nefronin toinen pääosa on munuaistiehyt eli tubulus. Se on keräsen kotelosta alkava, yksinkertaisen epiteelin verhoama ohut, 2–6 cm pitkä putki. Tubuluksen ensimmäinen osa on glomeruluksen lähellä mutkitteleva proksimaalinen kiemuratiehyt. Seuraava osa on U:n muotoinen Henlen linko, joka suuntautuu munuaisydintä kohti ja nousee takaisin kohti glomerulusta. Henlen lingosta munuaistubulus jatkuu distaalisena tubuluksena kokoojaputkeen, johon useamman nefronin distaaliset tubulukset yhtyvät. Kokoojaputki laskee edelleen munuaisaltaan munuaispikariin. Proksimaalista munuaistiehyttä ja Henlen lingon paksua alkuosaa kutsutaan proksimaaliseksi tubulukseksi, Henlen lingon loppuosaa ja distaalista tiehyttä distaaliseksi tubulukseksi. == Lähteet == == Aiheesta muualla == *Solunetti: Nefroni Luokka:Munuaiset
Säästöpossu

Säästöpossu tai säästöporsas on pääasiassa lapsille tarkoitettu säiliö kolikoiden säilyttämiseen. Säästöpossut muistuttavat muodoltaan porsasta, ja ne valmistetaan yleensä muovista, mutta myös keraamisia possuja on myynnissä. Nimitystä säästöpossu käytetään usein myös muiden eläinten muotoisista rahankeräyslippaista. == Etymologia == Säästöpossun nimi ja muoto ovat syntyneet Keski-Englannissa. Sikäläisessä murteessa sana pygg tarkoittaa savilajia, josta valmistetaan kodin käyttöastioita. Lausuttuna sana pygg kuulostaa samalta kuin porsasta tarkoittava sana pig. Ihmiset usein keräsivät rahaa saviruukkuihin. Säästöpossulle syötetyn rahan voidaan myös katsoa kuvaavan rehua, jota viljelijä syöttää sioilleen: rehu maksaa viljelijälle rahaa, mutta hän saa rahat moninkertaisena takaisin, kun porsas teurastetaan ja lihat myydään. Useimmat säästöpossut ovat riittävän pieniä käsin kuljetettavaksi. Markkinoilla on myös suuria säästöpossuja, jopa lähes metrin korkuisia, joiden ulkomuoto muistuttaa tunnettuja sarjakuvahahmoja kuten Putte Possua. == Säästölipas Suomessa == Suomessa eri pankeilla on ollut erilaisia säästölippaita. Aluksi ne olivat pienen lippaan muotoisia, mutta sitten muuttuivat muovisiksi ja eläinhahmoisiksi. Osuuskassoilla oli teräksinen lieriömuotoinen säästölipas. 1960-luvulla säästölippaista tuli muovisia ja ne valmisti usein sama yritys, Heikki Tavelan omistama MK-Tuote, mistä seurasi että kaikkien pankkien säästölippaat saattoi avata pankeissa samalla peltisellä avaimella. Säästöporsas oli säästöpankkien ja Postipankin muovisen säästölippaan hahmo. Ne, jotka olivat säästäneet 25 markkaa ja saaneet Ahkeran Säästäjän Kunniakirja:n pääsivät jäseniksi Kultapossukerhoon ja saivat kullanvärisen muovisen säästöporsaan. Osuuskassojen muuttuttua osuuspankeiksi niiden säästölipas sai virtahevon muodon, ja säästölipasta kutsuttiin Hippo- lippaaksi. Suomen Yhdyspankissa ja Pohjoismaiden Yhdyspankissa säästölipas oli maapallon muotoinen. Myöhemmin Suomen Yhdyspankki kehitti lapsia ja nuoria vasten Postipankin Kultapossukerhoa vastaavan Maapallokerhon, joka julkaisi omaa lehteäkin. Kansallis-Osake-Pankissa säästölippaan muoto oli raha-arkun päällä istuva Roope Ankka. == Sähköiset säästölippaat == Sähköisten palveluiden yleistyessä myös säästölippaat ovat kokemassa uuden tulemisen virtuaalisessa muodossa. Maailman ensimmäisen sähköisen säästölippaan tarjosi vuonna 2003 suomalainen Ålandsbanken. Sähköisen palvelun etuna on mahdollisuus uudenlaisiin toiminnallisuuksiin kuten esimerkiksi säästötavoitteen asettamiseen ja seuraamiseen. == Lähteet == == Aiheesta muualla == * Piggy Banks made in the USA * What's the origin of the piggy bank? * Piggy banks 'offend UK Muslims' * Paperimassasta tehtyjä kotitekoisia säästöpossuja * Piggy bank page , säästöpossun historiaa Luokka:Raha Luokka:Säiliöt
Sulkava-lehti

Sulkava-lehti (ISSN 0782-6583) on Sulkavalla ilmestyvä, Suursouduistaan paremmin tunnetun Sulkava-Seura ry:n julkaisema ja pääosin omistama tilauspohjainen paikallislehti. Lehden levikki on noin 2 000 kappaletta ja se ilmestyy kerran viikossa. Lehden pitkäaikainen päätoimittaja Kalle Keränen sai vuonna 1999 Tutkivan journalismin yhdistyksen Lumilapio-palkinnon artikkelisarjastaan, joka keskittyi tapahtumiin kunnan omistamalla ja kloorifenolipäästöjen saastuttamalla entisellä saha-alueella sijaitsevan vedenottamon ympärillä Sulkavalla. ==Lähteet== ==Aiheesta muualla== * Keränen kertoo Lumilapio-palkintoon johtaneesta artikkelisarjastaan * Tutkivan journalismin yhdistys ry luokka:Sulkava Luokka:Suomalaiset paikallislehdet
Lyngby-Taarbækin kunta

Lyngby-Taarbæk on pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 56 209 asukasta, ja sen pinta-ala oli 38,8 neliökilometriä. Kunnan keskustaajama on nimeltään Kongens Lyngby (osa Lyngby- Taarbækiä). Kunta sijaitsee 12 kilometrin etäisyydellä Kööpenhaminasta. Lyngby-Taarbækin tärkein asuinalue on Kongens Lyngby, jossa sijaitsee muun muassa kunnantalo. Muut asuinalueet ovat: Taarbæk, Virum, Sorgenfri, Lundtofte, Brede, Hjortekær ja Rådvad. Idässä kunta rajoittuu Juutinraumaan, joka erottaa Själlannin saaren Ruotsista. Nähtävyyksinä kunnassa on kirkkoja, linnoja ja museoita. ==Lähteet== ==Aiheesta muualla== * Lyngby-Taarbækin kunnan kotisivut *
Lidija Litvjak

pienoiskuva|Hautausmaan muistolaatta Lidija Vladimirovna Litvjak (, 18. elokuuta 1921 Moskova – 1. elokuuta 1943) oli neuvostoliittolainen hävittäjä- ässä. Hän lensi muun muassa Jakovlev Jak-1 -hävittäjälentokoneita. Livtjakin pudotustiedot ovat epävarmoja; joidenkin lähteiden mukaan hän olisi saavuttanut 11 ilmavoittoa yksin ja ollut osallisena kolmessa muussa pudotuksessa. Litvjak on Jekaterina Budanovan ohella historian ainoa naispuolinen hävittäjä-ässä. Livtjak oli saanut lentolupakirjan 1930-luvun lopulla. Saksan hyökättyä Neuvostoliittoon hän pääsi hävittäjälentäjäkoulutukseen liioiteltuaan lentokokemustaan. Livtjak aloitti rintamapalveluksen kesällä 1942. Saman vuoden syksyllä hänet siirrettiin Stalingradiin. 13. syyskuuta hän saavutti ensimmäiset ilmavoittonsa: Litvjak osallistui Junkers Ju 88 -pommittajan pudotukseen ja ampui sitten alas Messerschmitt Bf 109 G-2 -hävittäjän, jota ohjasi saksalainen ässä Edwin Maier. Livtjak palveli useissa eri hävittäjäosastoissa. Niistä viimekseksi jäi 73. kaartinhävittäjärykmentti, johon hänet siirrettiin vuoden 1943 alussa. Livtjak haavoittui kahdesti, sai useita kunniamerkkejä ja yleni aliluutnantiksi. Neuvostoliiton lehdistö teki hänestä sankarihahmon antaen hänelle kutsumanimen "Stalingradin valkoinen ruusu". Livtjak rakastui hävittäjälentäjä Aleksei Solomatiniin. Tämä sai surmansa 21. toukokuuta 1943 koulutuslennolla tapahtuneessa maahansyöksyssä. 13. kesäkuuta murheen murtama, psyykkisesti ja fyysisesti uupunut Livtjak ylennettiin lentueenkomentajaksi. 1\. elokuuta 1943 Litvjak katosi taistelulennolla jouduttuaan taisteluun saksalaisten hävittäjien kanssa. Livtjakin kohtalo oli pitkään epäselvä: vasta vuonna 1989 Neuvostoliiton viranomaiset varmistuivat siitä, että hän oli saanut surmansa maahansyöksyssä. Vuonna 1990 Livtjakille myönnettiin postuumisti Neuvostoliiton sankarin kunniamitali. == Lähteet == * == Aiheesta muualla == * Valokuvia * Article by Kazimiera J. (Jean) Cottam * Lydia Litvyak Memorial * A tribute * The Guardian's "Notes and Queries" entry Luokka:Neuvostoliittolaiset lentäjät Luokka:Vuonna 1921 syntyneet Luokka:Vuonna 1943 kuolleet Luokka:Lento-onnettomuudessa kuolleet
Kettujoki

Kettujoki () on joki Inarin kunnassa Lapin maakunnassa. Sen alkulähde on Muddusjärvi, ja joki laskee Matkajokeen lähelle Paatarin laskukohtaa. Nimi Kettujoki on väännös saamenkielisestä nimestä Kiäptuvei, joka viittaa mahdollisesti joko joen mutkaisuuteen tai tummaan pohjaan. ==Lähteet== Luokka:Inarin joet Luokka:Paatarin–Mutusjärven alue‎
VIVA World Cup

VIVA World Cup on jalkapalloturnaus sellaisille maajoukkueille, jotka eivät ole kansainvälisen jalkapalloliiton tai sen maanosaliittojen jäseniä. Turnauksen järjestää kyseisenkaltaisten liittojen kattojärjestö NF-Board. Kilpailun palkintopokaalin on suunnitellut ranskalainen kuvanveistäjä Gérard Pigault ja se on nimetty Nelson Mandelan mukaan. == Vuoden 2006 turnaus == Ensimmäinen VIVA World Cup järjestettiin 19.–25. marraskuuta 2006 Hyèresissä Ranskan Oksitaniassa. Turnauksen isäntäjoukkueena toimi Oksitania. Turnaukseen vahvisti osallistuvansa Monaco, Saame, Etelä-Kamerun, Oksitania, romanit ja Länsi-Papua. Romanit ja Länsi-Papua jäivät kuitenkin pois. Lisäksi Ranska ei päästänyt Etelä-Kamerunin joukkuetta maahan, joten turnaukseen osallistui vain kolme joukkuetta. Turnauksen voitti Saame, joka kukisti loppuottelussa Monacon 21–1. Alun perin turnaus oli määrä järjestää Pohjois-Kyproksella ja siihen piti osallistua 16 joukkuetta. NF-Boardin ja Pohjois-Kyproksen jalkapalloliiton kiistojen vuoksi turnaus kuitenkin myönnettiin Oksitanian järjestettäväksi. Pohjois-Kypros ei muun muassa halunnut poliittisista syistä pelata Kurdistania tai Tšetšeniaa vastaan. Eikä se halunnut myöntää televisiointilupaa Al-Jazeeralle. Pohjois-Kyproksen liitto ilmoitti järjestävänsä samaan aikaan oman vastaavanlaisen turnauksen ELF Cupin. Siihen osallistui kahdeksan joukkuetta, joista osa oli NF-Boardin jäseniä. == Vuoden 2008 turnaus == Toinen VIVA World Cup järjestettiin 7.–13. heinäkuuta 2008 Jällivaarassa Ruotsin Lapissa. Isäntänä toimi edellisen turnauksen voittaja Saame. Miesten turnaukseen osallistuivat Saamen lisäksi mestaruuden voittanut pohjoisitalialainen Padania, Provence, Kurdistan ja Aramea. Naisten turnaukseen osallistuivat Saame ja Kurdistan. Turnaukseen oli alun perin tulossa 20 joukkuetta, mutta monet joutuivat perumaan tulonsa esimerkiksi rahan puutteen vuoksi. Padanian joukkueessa pelasi Italian Serie B:n ja Serie C:n pelaajia, ja se voittikin kaikki ottelunsa turnauksessa. Saamen naisten joukkue voitti Kurdistanin kaksiosaisessa finaalissa. == Vuoden 2009 turnaus == Kolmas VIVA World Cup pelattiin Padaniassa. == Vuoden 2010 turnaus == Neljäs VIVA World Cup pidettiin Gozon saarella Maltassa. == Vuoden 2012 turnaus == Viides VIVA World Cup pelattiin Irakin Kurdistanissa. ==Turnauksien parhaat== Vuosi Voittaja Toinen Kolmas 2006 Saame Monaco Oksitania 2008 Padania Aramea Saame 2009 Padania Irakin Kurdistan Saame 2010 Padania Irakin Kurdistan Oksitania 2012 Irakin Kurdistan Pohjois-Kypros Sansibar == Katso myös == * ELF Cup * FIFI Wild Cup ==Lähteet== * http://www.yle.fi/uutiset/taustat/id96037.html == Aiheesta muualla == * Virallinen sivusto Luokka:Jalkapallon maajoukkuekilpailut
Katuojalaulaja

Katuojalaulaja on kuplettilaulaja Jaakko Tepon toinen studioalbumi vuodelta 1981. ==Kappaleet== # # # # # # # # # # # # Luokka:Vuoden 1981 albumit Luokka:Jaakko Tepon albumit
Asekauppasopimus

Asekauppasopimus (, ATT) on YK:n yleiskokouksen huhtikuussa 2013 äänin 154–3 hyväksymä sopimus maailman asekaupan rajoittamiseksi. Se on ensimmäinen maailmanlaajuinen tavanomaisten ja pienaseiden myyntiä rajoittava sopimus. Sopimus kieltää tavanomaisten aseiden myynnin sellaisille maille, joiden epäillään käyttävän niitä humanitaarisen oikeuden vastaisesti, ihmisoikeusrikoksiin tai kansanmurhaan. Tavanomaiset aseet tarkoittavat muita aseita kuin joukkotuhoaseita, eli yleisimmin konflikteissa ja rikollisissa kanssakäymisissä käytettyjä aseita. Asekauppasopimus koskee näistä aseista taisteluvaunuja, panssaroituja taisteluajoneuvoja, suurikaliiberisia tykistöjärjestelmiä, taistelulentokoneita, taisteluhelikoptereita, sotalaivoja, ohjuksia ja niiden laukaisulaitteita, pienaseita ja ammuksia. Joitain aseita ja niiden kauppaa rajoittavia sopimuksia ja rajoituksia on sovittu jo ennen Asekauppasopimuksen solmimista tai sen jälkeen, esimerkiksi jalkaväkimiinoja, rypäleaseita ja ampuma-aseita koskien (Eräitä tavanomaisia aseita koskeva yleissopimus, Jalkaväkimiinoja koskeva yleissopimus, Kansainvälinen rypäleasesopimus, Tuliasepöytäkirja). Suomi allekirjoitti Asekauppasopimuksen kesäkuussa ja ratifioi se joulukuussa 2013. Sopimus astui voimaan 24. joulukuuta 2014. Suurvalloista Kiina on hyväksynyt ja ratifioinut sopimuksen. Yhdysvallat on allekirjoittanut, mutta sittemmin ilmoittanut, ettei se aio liittyä sopimukseen (ratifioida sitä). Sopimusta vastustivat alkujaan Syyria, Iran ja Pohjois-Korea. Sopimusehdotus perustui kansalaisaloitteeseen. Control Arms (Stop aseet) -kampanjaa edistävät erityisesti Amnesty International, IANSA ja Oxfam ja Suomessa muun muassa Sadankomitea, Rauhanliitto ja kansalaisjärjestöjen konfliktinehkäisyverkosto Katu. ==Lähteet== ==Aiheesta muualla== * Control Arms.org Luokka:2000-luvun kansainväliset sopimukset Luokka:Asevalvonta
Onnen kerjäläinen

Onnen kerjäläinen on suomalaisen kuplettilaulaja Jaakko Tepon vuonna 1984 julkaistu albumi. Levyltä löytyy muun muassa Jaakko Tepon tunnetuimpiin kappaleisiin kuuluva "Pamela". == Kappaleet == # # # # # # # # # # # # Luokka:Vuoden 1984 albumit Luokka:Jaakko Tepon albumit
Pers’aukisten piiritarkastaja

Pers'aukisten piiritarkastaja on suomalaisen kuplettilaulaja Jaakko Tepon vuonna 1995 julkaistu albumi. ==Kappaleet== # # # # # # # # # # # # # Pers'aukisten piiritarkastaja Luokka:Jaakko Tepon albumit
Johann Carolus

Johann Carolus (1575–1634) oli strasbourgilaisen papin poika ja kirjansitoja, joka ansaitsi rahaa myymällä varakkaille käsin kirjoitettuja paperikopioita palkkaamansa kirjeenvaihtajaverkoston toimittamista uutisista"Newspapers: 400 Years Young!" WAN. Kun Carolus havaitsi käsityön olevan liian hidasta, hän osti vuonna 1604 kirjapainon ja aloitti maailman ensimmäisenä painettuna sanomalehtenä pidetyn Relation aller fürnemmen und gedenckwürdigen Historienin ('Kokoelma arvokkaita ja muistettavia uutisia') julkaisun.A Newspaper Timeline WAN Lehteä julkaistiin silloisen Pyhän saksalais-roomalaisen keisarikunnan, nykyään Ranskassa sijaitsevassa Strasbourgin vapaakaupungissa (vastasi suoraan Reichstagille) vuodesta 1605. Aiemmin luultiin, että lehden julkaiseminen oli aloitettu vuonna 1609, kuten Lucas Schülten luultavasti Wolfenbüttelin kaupungissa julkaisema Aviso Relation oder ZeitungHistory of Newspapers, kunnes vuonna 2005 Sanomalehtien maailmanjärjestö (World Association of Newspapers) hyväksyi uudet todisteet. ==Kritiikki== Osa kirjapainotaitoon perehtyneistä historioitsijoista, kuten Stanley Morrison, luokittelevat Relationin joko uutiskirjaksi tai -pamfletiksi,Morrison, Stanley. "The Origins of the Newspaper. In Selected Essays on the History of Letter-Forms in Manuscript and Print", (Johdanto: McKitterick, D.). Cambridge University Press 1980. koska se painettiin kirjakokoon, siinä oli erillinen kansisivu ja teksti oli kirjoitettu yhteen koko sivun kokoiseen palstaan. Vastaavasti on myös useita esimerkkejä oppineista, jotka eivät tee eroa uutiskirjan/pamfletin ja sanomalehden välillä.Chappell, W. "A Short History of the Printed Word". Hartley & Marks, Vancouver 1999.Smith, A. "The Newspaper: an international history". Thames and Hudson Ltd, London 1979. Morrisonin määritelmän mukaan ensimmäinen sanomalehti olisi alankomaalainen Courante uyt Italien, Duytslandt, &c.; (1618). ==Kirjallisuutta== * * ==Lähteet== Luokka:Saksalaiset kustantajat Luokka:Kirjansitojat Luokka:Vuonna 1575 syntyneet Luokka:Vuonna 1634 kuolleet
Länsi-Uudenmaan musiikkiopisto

Länsi-Uudenmaan musiikkiopisto (LUMO) on Lohjalla toimiva musiikkiopisto. Päätoimipaikka sijaitsee Lohjan keskustassa, Vihdin sivutoimipaikka sijaitsee Nummelassa. Musiikkiopisto toimii vuonna 2004 valmistuneiden uusien tilojen lisäksi myös samassa rakennuksessa toimivan Anttilan koulun yhteydessä olevissa tiloissa. Yleisimpien orkesterisoittimien lisäksi opetusta annetaan myös pianon-, harmonikan-, kitaran-, sähkökitaransoitossa, laulussa sekä musiikin perusteissa. Opettajia on yli 60. Opistossa toimii myös musiikkileikkikoulu. Musiikkiopiston rehtorina on syksystä 2007 lähtien toiminut Janne Haapanen. == Aiheesta muualla == *Länsi-Uudenmaan musiikkiopisto Luokka:Lohjan oppilaitokset Luokka:Taiteen perusopetus Luokka:Suomalaiset musiikkialan oppilaitokset
Wolandoo

Wolandoo on jyväskyläläinen etnoyhtye, joka esittää länsiafrikkalaisia rytmejä ja lauluja sovitettuina monipuolisiksi musiikillisiksi kokonaisuuksiksi. Käytössä ovat djembet, dundun, balafon, kantele, basso, saksofoni ja donso ngoni. Esiintyvä kokoonpano vuonna 2008: *Pirta Laaksonen (laulu), *Maija Mänttäri-van der Kuip (laulu), *Ville Niutanen (laulu, balafon), *Johanna Ruuska (laulu, donso ngoni), *Jari Kalavainen (djembé, donso ngoni, dundun, kantele), *Dick van der Kuip (dundun, djembé, basso), *Johan Vanberg (dundun), *Ville Vainikka (dundun, djembé), *Mikko Niipala (djembé) *Suvi Runonen- Väinämö (djembé, saksofoni) ja *Ville Väinämö (djembé). Vuosina 2002–2006 mukana ovat olleet myös: Elina Räsänen, Jukka Majuri, Jorma Nieminen, Eeti Nieminen, Pia Niskanen, Jaana Virkkala, Sampo Laaksonen, Raija Hämynen, Sirkka Jolkkonen, Kati Karinharju sekä Jarmo Hovi, jonka rumputunneilta koko homma sai alkunsa v. 2001. ==Aiheesta muualla== * Wolandoo.net Luokka:Suomalaiset maailmanmusiikkiyhtyeet
Metauruksen taistelu

Metauruksen taistelu oli toiseen puunilaissotaan kuuluva taistelu Karthagon ja Rooman välillä, joka käytiin vuonna 207 eaa. Metaurus-joen läheisyydessä Italiassa. Karthagolaisia johti Hannibalin veli Hasdrubal Barka, jonka tarkoituksena oli viedä veljelleen lisää sotilaita tämän yrittäessä valloittaa Roomaa. Rooman armeijaa johti Marcus Livius Salinator sekä Gaius Claudius Nero. Claudius Nero oli juuri taistellut Hannibalia vastaan Grumentumissa, joka sijaitsi muutamia satoja kilometrejä etelään Metaurus-joelta, ja yhdisti joukkonsa Salinatorin kanssa. Tämän johdosta Karthagon armeijalla oli alivoima ja se hävisi Rooman joukoille. Myös Hasdrubal kuoli taistelussa, sillä huomattuaan roomalaisten ylivoiman, hän päätti olla jäämättä kiinni ja ratsasti vihollisen armeijan keskelle, taistellen kuolemaansa saakka. Luokka:Rooman taistelut
Pepi I Meryre

Pepi I Meryre (Phiops I Merijra) oli Egyptin 6. dynastian kolmas kuningas. Hän hallitsi vuosina 2332–2283 eaa.Otavan suuri maailmanhistoria. Osa 2, Jokilaaksojen valtakunnat, Päätoim. Erling Bjöl, Helsinki: Otava 1982. ISBN 951-1-06987-X. Sivut 53–54. Lähteessä on hallitusvuodet 2268–2228 eaa. Pepi I oli 6. dynastian ensimmäisen kuninkaan Tetin ja kuningatar Iputin poika. Kuningas oli vasta lapsi isänsä kuollessa, ja aluksi maata hallitsi hänen äitinsä Iput. Hallituskausien keskeinen virkamies oli tuomari Ueni, josta tuli myös 10 000 miehen vahvuisen armeijan johtaja. Kuninkaalla oli kaksi poikaa, Merenra ja Phiops. ==Lähteet== == Aiheesta muualla == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
HYY Ravintolat

HYY Ravintolat Oy (16. huhtikuuta 2012 saakka Oy UniCafe Ab) on osa Helsingin yliopiston ylioppilaskunnan omistamaa Ylva-konsernia. HYY Ravintolat toimii opiskelija- ja henkilöstöravintoloitsijana pääkaupunkiseudulla. 31. joulukuuta 2016 yritys sulautettiin osaksi Ylva Palvelut Oy:tä. ==Historia== Helsingin yliopiston ylioppilaskunnan oma ravintolatoiminta alkoi vuonna 1953 Domus Academicalta. Ylioppilaskunnan oman ravintolan tarve oli selkeä ja yksinkertainen: jäsenistölle tuli tarjota hinnaltaan edullisia ja laadultaan hyviä lounaita. Tarpeeseen vastattiin aloittamalla oma ravintolatoiminta. ==Ravintolat== ===UniCafe-opiskelijaravintolat=== Helsingin yliopiston kampukset *Biokeskus, Viikinkaari 9 *Chemicum, A.I. Virtasenaukio 1 *Exactum, Gustaf Hällströmin katu 2b *Korona, Viikinkaari 11 *Meilahti, Haartmaninkatu 3 *Metsätalo, Fabianinkatu 39 *Olivia, Siltavuorenpenger 20 R *Physicum, Gustaf Hällströmin katu 2 *Porthania, Yliopistonkatu 3 *Cafe Portaali, Vuorikatu 3 *Päärakennus ja Päärakennus Opettaja *Soc&kom;, Topeliuksenkatu 16 *Topelias, Unioninkatu 38 *Viikuna, Agnes Sjöbergin katu 2 *Ylioppilasaukio, Mannerheimintie 3 B *Gaudeamus Kirja & Kahvi, Vuorikatu 7 *Ravintola Serpens, Töölönkatu 37 A *Viola, Kaisaniemenranta 2 sekä henkilöstöravintolat (avoinna ainoastaan sopimusasiakkaille) *Ravintola Paviljonki Kaartin korttelissa palvelee pääesikunnan ja puolustusministeriön henkilökuntaa *Cafespa Eteläesplanadilla toimii liikenne- ja viestintäministeriön henkilöstöravintolana == Lähteet == ==Aiheesta muualla== *Kotisivut Luokka:Ravintolat Helsingissä
Gaius Claudius Nero

Gaius Claudius Nero oli Rooman valtakunnan konsuli, joka taisteli Metauruksen taistelussa 207 eaa. Vuosina 212 eaa. ja 211 eaa. toisen puunilaissodan aikana Nero otti osaa Capuan piiritykseen, jossa roomalaiset yrittivät valloittaa Hannibalin puolelle siirtyneen kaupungin. Hän oli vuoden 207 eaa. konsuli yhdessä Livius Salinatorin kanssa. Yhdessä kollegansa kanssa hän johti armeijaa, joka voitti karthagolaiset Metauruksen taistelussa. Yhteenotossa kuoli heidän komentajansa Hasdrubal Barka, joka oli Hannibalin veli. Voiton jälkeen Nero otti mukaansa Hasdrubalin pään ja paiskasi sen Hannibalin leiriin. Nero ja Salinator toimivat yhdessä kensorina vuonna 204 eaa.Oxford Classical Dictionary, hakusana "Claudius(RE 246) Nero, Gaius" ==Lähteet== * ===Viitteet=== Luokka:Roomalaiset poliitikot Luokka:Roomalaiset sotilaat Luokka:Ennen ajanlaskun alkua syntyneet Luokka:Ennen ajanlaskun alkua kuolleet la:Claudius Nero et Marcus Livius Salinator
IG-100 Magnadroidit

Magnadroidit (, suom. joskus magnakaartidroidit) ovat fiktiivisiä droideja George Lucasin Tähtien sota -elokuvassa Star Wars: Episodi III – Sithin kosto. == Ruumiinrakenne == Magnadroidit ovat rakenteeltaan laihoja kuin taisteludroidit, mutta paljon jykevämpiä, ja sitkeämpiä. Aseinaan ne käyttävät elektronsauvoja, joiden molemmissa päissä on tappava sähkövaraus. Droideilla oli myös viitat jotka loivat korkean aseman vaikutelman sekä lisäsivät pelkovaikutusta. Niillä oli varsin korkea asema Itsenäisten aurinkokuntien konfederaatiossa. Magnadroideja käytettiin henkivartioina, erityisesti Kenraali Grievous kulki yleensä useita droideja takanaan. Taistelussa ne vetivät vertoja jopa jedeille, joskaan ne eivät pystyneet juoksemaan kovin nopeasti. Magnadroidit eivät luovuta, vaikka menettäisivät ruumiinosiaan: Obi- Wan Kenobi iski yhdeltä droidilta pään irti, mutta droidi jatkoi taistelua kuin mitään ei olisi tapahtunut, tämä johtuu siitä, että niillä on alempana ruumiissa varasensorit ja varasilmä siltä varalta, että niiden pää jostain syystä irtoaisi, lopulta Obi-wan kuitenkin löi sen maahan. == Historia == Alun perin magnadroidit valmistettiin sen takia, että Kenraali Grievous joutui Separatistiarmeijan ylikomentajana tyytymään Kauppaliiton droideihin, joita ohjataan signaalilla, ja jotka eivät opi virheistään. Saatuaan tietää kenraali Grievousin inhosta näitä droideja kohtaan Darth Tyranus määräsi Holowan Mekaniikan valmistamaan magnakaarti-droideja, jotka tuli suunnitella Grievousin ohjeiden mukaisesti ja olla hänen kouluttamiaan. Magnadroidit pitävät yllään perinteistä kaleelaisten soturien viittaa. Viitat ovat kaleelaisen kenraali Grievousin itse valitsemia. Aluksi kenraali Grievous vihasi magnadroideja, mutta myöhemmin oppi hyväksymään ne, antaen niille oman kansansa perinteisen viitan. == Peleissä == Pelissä Revenge of the Sith magnadroideja kutsutaan vain nimellä Grievous Bodyguard, Grievouksen henkivartijat, ja niitä pystyy ohjaamaan minipelissä. Pelissä Battlefront droidit eivät käytä elektronsauvaa, vaan räjähdepanoksia laukovia aseita, minkä lisäksi ne juoksevat nopeasti. Droidit esiintyvät myös peleissä Republic Commando sekä Lego Star Wars: The Video Game. == Triviaa == * Magnadroidien ulkonäkö perustuu varhaiseen konseptiin kenraali Grievousista. Tuottaja George Lucas valitsi konseptin useiden joukosta, mutta tahtoi että ulkonäköä painotettaisiin enemmän siihen, että Grievous on kyborgi, ei robotti. == Aiheesta muualla == * IG-100 MagnaGuard Wookieepediassa * IG-100 magnavartijadroidi Jedipediassa Luokka:Tähtien sodan alukset ja laitteet en:List of minor Star Wars droids#IG-100 MagnaGuards
Inka (nimi)

Inka on naisen etunimi. Inka on lyhentymä Inkeristä ja Ingridistä, mutta se voidaan yhdistää myös nimeen Inga. Inkan nimipäivää vietetään 5. lokakuuta. Kalenteriin se on otettu 1973. Suomessa nimen on vuoden 2019 loppuun mennessä saanut 6 433 henkilöä, joista yli puolet on 2000-luvulla syntyneitä. ==Tunnettuja Inka-nimisiä== Henkilöt ovat suomalaisia, ellei toisin mainita. * Inka Auhagen (s. 1966), laulaja ja lauluntekijä * Inka Friedrich (s. 1965), saksalainen näyttelijä * Inka Grings (s. 1978), saksalainen jalkapalloilija ja valmentaja * Inka Hannula (s. 1981), kuvataiteilija, kulttuurituottaja ja kuvataideohjaaja * Inka Havukainen (s. 1996), ampumaurheilija * Inka Henelius (s. 1979), urheilutoimittaja * Inka Hiltunen (s. 2002), jalkapalloilija * Inka Hopsu (s. 1976), opettaja ja vihreiden kansanedustaja * Inka Jäntti (s. 1991), käsipalloilija * Inka Kaivola (s. 1999), jalkapalloilija * Inka Kallén (s. 1981), näyttelijä * Inka Korhonen, MTV3:n urheilutoimittaja * Inka Lampinen (s. 1990), salibandyn pelaaja * Inka Lippojoki (s. 2002), salibandyn pelaaja * Inka Mero (s. 1976), yritysjohtaja ja talouselämän vaikuttaja * Inka Niskanen (s 1974), sotilaslentäjä ja everstiluutnantti * Inka Nousiainen (s. 1976), kirjailija * Inka Ronkainen (s. 1998), pesäpalloilija * Inka Sairiala (s. 2003), lentopalloilija * Inka Sarjanoja (s. 2004), jalkapalloilija * Inka Venetvaara, vihreä poliitikko ==Kuvitteellisia Inka-nimisiä== * Inka Haapala, televisiosarjassa Salatut elämät ==Lähteet== * Joka kodin suuri nimikirja (osa Vilkuna, Kustaa: Etunimet) ===Viitteet=== Luokka:Etunimet
Ylva (konserni)

Ylva (maaliskuuhun 2019 asti HYY Yhtymä) on Helsingin yliopiston ylioppilaskunnan omistama monialainen palvelualan konserni, joka mahdollistaa tuotoillaan aktiivista opiskelijaelämää. Ylvan liiketoiminta keskittyy kiinteistösijoituksiin sekä ravintola-alaan. Ylvan liikevaihto vuonna 2021 oli 19,9 miljoonaa euroa (2020: 22,8 milj. euroa), liikevoitto 1,4 miljoonaa euroa (2020: 7,3 milj. euroa) ja tilikauden tulos –2,6 miljoonaa euroa (2020: 7,1 milj. euroa). Ylvan palveluksessa oli vuonna 2021 keskimäärin 96 henkilöä. Vuoden lopussa henkilöstömäärä oli 136 (2020: 153). Ylioppilaskunta rahoittaa toimintansa yritystoimintansa eli Ylvan tuotoilla sekä jäsenmaksuilla. Viime vuosina jäsenmaksujen osuus on ollut noin kolmasosa toiminnan rahoituksesta. ==Yritykset== ===Kiinteistöt=== HYY Kiinteistöt tarjoaa liike- ja toimistotiloja Helsingin ydinkeskustassa ja Kampissa. Omistuksiin kuuluvat seuraavat rakennukset *Vanha ylioppilastalo *Uusi ylioppilastalo *Seurahuoneen talo *Kaivotalo *City-talo *Hansa-talo *Leppätalo *Mechelininkatu 3D-HUB *Lyyra (rakennuskokonaisuus) ===Ravintolat === * UniCafe-opiskelijaravintolat, 16 ravintolaa pääkaupunkiseudulla * Well-kahvilat, Kaisatalo ja Terkko ===Asuminen ja Ylva Palvelut Oy=== *Both Helsinki (Asuntoja Helsingin keskustassa, ent. Hostel Domus Academica) *Ylva Palvelut Oy ==Historiaa== 1980-luvun lopulla HYY-yhtiöitä olivat: * kiinteistöyhtiö Kaivopiha Oy * tietotekniikkaa myyvä Oy Academica Ab * siivousyritys Oy Soopeli Ab * opiskelijaruokaloita hoitava Oy Ylioppilastuki Ab * tietokirjakustantamo Gaudeamus (1968–2016) * Oy Travela Ab ja muita matkatoimistoja. Vuonna 1987 HYY-yhtiöt oli ostanut valtakunnallisten opiskelijajärjestöjen yhteistyöjärjestö Ylioppilaspalvelu ry:ltä sen Travela-matkatoimiston. Vuonna 1991 HYY-yhtiöiden ympäri Eurooppaa laajentunut matkatoimistobisnes yhdistettiin HYY Travel Group -nimiseksi konserniksi, jonka emoyhtiöksi tuli tanskalainen Scandinavian Student Travel Service (SSTS AS). Sen alaisuudessa toimivat suomalainen Oy Travela Ab, norjalainen Univers Rejser, espanjalainen SSTS Spain, saksalainen JSR/SRID ja Ruotsin valtiolta ostettu SFS Resebyrå. Kokonaisuuden sanottiin olleen maailman toiseksi suurin opiskelija- ja nuorisomatkailuun erikoistunut yritysryhmä, jonka toiminnasta vain kymmenesosa oli Suomessa. ==Lähteet== ==Aiheesta muualla== *Ylvan verkkosivut Luokka:Helsingin yliopisto Luokka:Suomalaiset kiinteistöomistajat
Bakkanaalit

Bakkanaalit () olivat roomalaisten pitämiä, viininjumala Bacchukselle omistettuja villejä juhlia. Niiden vietto tuli Roomaan eteläisestä Italiasta etruskien kautta. Alkuperäiset bakkanaalit pidettiin salassa ja niihin osallistui vain naisia. Kolmipäiväiset juhlat pidettiin vuosittain maaliskuun puolivälissä Similan laaksossa lähellä Aventinus-kukkulaa. Myöhemmin riitistä pääsivät osalliseksi myös miehet ja sitä vietettiin useammin, lopulta viisi kertaa kuukaudessa. Liviuksen mukaan juhlinnan yleistyminen tapahtui Paculla Annian ollessa Bacchus-kultin johdossa. Myöhemmin sanalla bakkanaalit on kuvattu mitä tahansa ylenpalttisia juominkeja,Kielitoimiston sanakirja etenkin opiskelijajärjestöissä. ==Lähteet== == Aiheesta muualla == Luokka:Antiikin Rooman uskonto Luokka:Juomakulttuuri Luokka:Mysteeriuskonnot Luokka:Seulonnan keskeiset artikkelit
Knoxville

__NOTOC__ Knoxville voi tarkoittaa: ==Paikannimenä== * Knoxville, Georgia, Yhdysvallat. * Knoxville, Illinois, Yhdysvallat. * Knoxville, Iowa, Yhdysvallat. * Knoxville, Maryland, Yhdysvallat. * Knoxville, Pennsylvania, Yhdysvallat. * Knoxville, Tennessee, Yhdysvallat. * New Knoxville, Ohio, Yhdysvallat. ==Sukunimenä== * Johnny Knoxville, yhdysvaltalainen näyttelijä. ==Muita== * Knoxville Raceway, Knoxville, Iowa, Yhdysvallat.
Rock’y VI – Pölkyllä päähän

Rock'y VI - Pölkyllä päähän on Sleepy Sleepersin albumi. == Kappaleet == #Carilloa #Pölkyllä päähän #Pipo päässä #Petterin tie #Satelliitti rakkaus #Bäck tö Eesti "40 vuotta hyvää vodkaa" #Herne rokkaa #Holiday in tö snou #Turvönnut enkeli #Syssymmällä #Rock'y - Harlemin Sika #Haaremin serkku "Börek" == Lähteet == Luokka:Sleepy Sleepersin albumit Luokka:Vuoden 1986 albumit
Turakaisten paratiisi

Turakaisten paratiisi on Sleepy Sleepersin albumi. == Kappaleet == #Makkaraa (Oodi lehmälle) #Sulle silmäni annan #Sä puhut liikaa #Oodi Riekolle (Osa 1) #Viina, hanuri ja naiset #Oodi Riekolle (Osa 2) #Lapin juntti #Oodi sahdille #Heroiinimatka #Viilaten ja höyläten #Oodi Riekolle (Osa 3) #Helluntaina Heinolan country-festivaaleilla #Oodi Riekolle (Osa 4) #Naiseni on napakymppi #Oodi Riekolle (Osa 5) #Nykäsen Matti #Totuuden henki == Lähteet == Luokka:Sleepy Sleepersin albumit Luokka:Vuoden 1988 albumit
Guru guru Pon-chan

Guru guru Pon-chan () on japanilaisen mangataiteilija Satomi Ikezawan luoma manga-sarja. Huumoria ja romantiikkaa sisältävä sarja esitettiin ensimmäisen kerran Japanissa vuosina 1997–2000. Guru Guru Pon-chan on voittanut mm. vuoden Kodansha Manga -palkinnon. Guru guru Pon-chan kertoo Ponta-nimisestä koirasta, joka nuolaisee vahingossa perheen isoisän keksimää guru guru -luuta. Luu muuttaa Pontan koirasta tytöksi ja tytöstä koiraksi aina kun hän nuolaisee luuta. Pontan täytyy oppia käyttäytymään kuin ihminen: puhumaan, syömään siististi, olemaan sotkematta joka paikkaa. Rakastuttuaan Mirai Iwakiin Ponta pystyy paremmin keskittymään ihmisenä olemiseen. Rakkautta kuitenkin haittaa se, että Mirai on ihminen ja Ponta on koira. "Rakkaus ihmisen ja koiran välillä ei tule koskaan onnistumaan." Kirjoja on yhteensä yhdeksän, joista viimeinen ilmestyi englanniksi käännettynä vuonna 2007. == Aiheesta muualla == * Guru Guru Pon-chan MyAnimeList -sivustolla Luokka:1990-luvun anime ja manga Luokka:Mangasarjat Luokka:Romanttinen anime ja manga Luokka:Shōjo
VLM Airlines

VLM Airlines on belgialainen vuonna 1992 perustettu lentoyhtiö. Yhtiö lentää alueellisille lentokentille ja keskittyy liikematkustajien palvelemiseen. == Historia == VLM oli CityJet-lentoyhtiön tytäryhtiö, kunnes saksalainen Intro Aviation osti vuonna 2014 CityJetin ja erotti VLM:n omaksi wet lease -liiketoimintaa harjoittavaksi yhtiöksi. == Laivasto == VLM:n laivasto joulukuussa 2015: * 8 Fokker 50 (3 tulossa käyttöön) * Suhoi Superjet 100 (2 tilauksessa) == Lähteet == == Aiheesta muualla == *VLM Airlines Luokka:Belgialaiset lentoyhtiöt
TNT (yritys)

TNT Express on alankomaalainen posti-, kuriiripalvelu- ja logistiikkayhtiö. Yhtiö käyttää kansainvälisillä kuriiri- ja logistiikkapalveluillaan TNT- tuotemerkkiä. TNT Express toimii maailmanlaajuisesti yli 200 maassa. Maaliskuussa 2012 yhdysvaltalainen UPS ilmoitti ostavansa TNT:n, mutta kauppa peruuntui, kun EU ei myöntänyt sille lupaa. Huhtikuussa 2015 amerikkalainen FedEx ilmoitti tehneensä TNT:stä 4,4 miljardin euron ostotarjouksen.Kuljetusalalla muhii jättikauppa: FedEx haluaa ostaa TNT:n, Taloussanomat 7.4.2015. Euroopan unionin kilpailuviranomainen hyväksyi kaupan, ja TNT Express siirtyi FedExin omistukseen.Pikakuljetusalalle syntyy jättiyhtiö, Fedex ja TNT yhteen , Turun Sanomat 8.1.2016. TNT Suomi Oy:n emoyhtiö on TNT Express. Se toimittaa viikossa 4,4 miljoonaa lähetystä yli 200 maahan hyödyntäen omaa 2 409 toimipisteen ja lajittelukeskuksen verkostoa. Yhtiöllä on 26 310 ajoneuvoa, 49 lentokonetta ja Euroopan laajin ovelta ovelle –pikakuljetusverkosto. TNT Express –divisioonan palveluksessa on 78 000 työntekijää ympäri maailman. Se on ensimmäinen organisaatio, joka on saanut maailmanlaajuisen Investor in People -tunnustuksen. Divisioonan liikevaihto vuonna 2012 oli 7,3 miljardia euroa. TNT Express tekee yhteistyötä YK:n Maailman elintarvikeohjelman WFP:n sekä YK:n ympäristöohjelman UNEP:n kanssa. TNT Suomi Oy perustettiin 1985 ja sen pääkonttori sijaitsee Helsinki-Vantaan lentoaseman välittömässä läheisyydessä. Lisäksi yhtiöllä on toimipisteet Turussa ja Tampereella. == Lähteet == == Aiheesta muualla == *http://www.tnt.fi *http://group.tnt.com *http://www.tnt.com/express Luokka:Lähettipalveluntarjoajat Luokka:Alankomaalaiset pörssiyhtiöt
Fokker 50

Fokker 50 on pieni matkustajalentokone, joka suunniteltiin seuraajaksi Fokker Friendship -koneelle tämän myynnin hidastuttua 1980-luvulla. Fokker 50 -lentokoneen tuotanto päättyi vuonna 1996 Fokkerin ajauduttua konkurssiin. ==Historia== Fokker julkisti Fokker 50- ja Fokker 100 -mallit 24. marraskuuta 1983. Fokker 50:stä tuli Fokker F.27 -koneen seuraaja. Fokker 50:ssä oli edeltäjäänsä verrattuna taloudellisemmat ja tehokkaammat moottorit, suurempi määrä komposiittimateriaaleja, digitaalinen avioniikka sekä matkustamoon liittyviä parannuksia. Suomeen Fokkerilla lensi esimerkiksi Airbaltic, joka operoi lennot Lappeenrantaan kyseisellä koneella. ==Nykyiset käyttäjät== Seuraavat lentoyhtiöt ja asevoimat operoivat Fokker 50 -koneita: *Air Astana *Aero Mongolia *Aerocondor *Air Central *Air Iceland *Amapola Flyg *Aria Air *Avianca (-300 sarjan käyttäjä) *Bluebird Cargo *Crescent Air Cargo *Denim Air *Iranian Air Transport *Kish Airline *Mandarin Airlines *OceanAir *Palestinian Airlines *PT Indonesion Air Transport *PT Transwisata Prima Aviation *PT. Riau Airlines *Singaporen ilmavoimat *Skyways Express *Skywest Airlines *Sudan Airways *SWE FLY AB *Taftan Air *Tanzanian Government Flight *VLM Airlines == Lähteet == ==Aiheesta muualla== *Fokker Services *Fokker F50 *Fokker F50 tietoa *Fokker F50 kuvia 50 Luokka:Alankomaalaiset matkustajalentokoneet Luokka:1980-luvun matkustajalentokoneet
Identiteetti (matematiikka)

Matematiikassa identiteetti liittyy käsitteisiin: * Identtinen yhtälö on sellainen, joka toteutuu kaikilla yhtälön muuttujien arvoilla. * identtisellä funktiolla tarkoitetaan sellaista funktiota, joka ei muuta funktion arvoa. Siis funktiota f(x)=x. * Algebrassa identiteettialkiolla eli neutraalialkiolla (merkitään tilanteesta riippuen 0, 1 tai e) operoiminen ei vaikuta toiseen operandiin mitenkään. Esimerkiksi 1*x=x. * toisinaan yksikkömatriisia kutsutaan identiteettimatriisiksi. * Kategoriateoriassa jokaista objektia X kohti on olemassa morfismi idX : X -> X, jota sanotaan X:n identtiseksi morfismiksi, siten, että jokaiselle morfismille f : A -> B pätee {\rm id}_B\circ f=f=f\circ{\rm id}_A. == Katso myös == * Identiteetti (täsmennyssivu) Luokka:Matematiikka
Maaperätiede

Maaperätiede tutkii maaperää ja maa-ainesta luonnonvarana Maan pinnalla. Tehtäviä ovat esimerkiksi maaperän muodostumisen ja maannosten tutkiminen, maaperäkartoitus sekä maaperän fyysinen, kemiallinen ja biologinen tutkimus. == Maaperätieteiden aloja == * Geohydrologia * Maaperäeläintiede * Maaperäfysiikka * Maaperägeologia * Maaperägeokemia * Maaperäbiologia * Maaperäkemia ja kasvinravitsemus * Maamikrobiologia * Maan mineralogia ==Aiheesta muualla== * Certified Professional Soil Scientist * Registered Professional Soil Scientist (PDF) * What is Soil Science? * Luokka:Seulonnan keskeiset artikkelit
Lissabonin fado

Lissabonin fado () on portugalilaisen fado-musiikin tyylilaji, joka syntyi todennäköisesti työväenasuinalueilla (Alfama, Castelo, Mouraria, Bairro Alto, Madragoa) Lissabonissa ja jota kuunneltiin esimerkiksi baareissa. Ensimmäinen tunnettu fadista oli Maria Severa. Lauletuin aihe fadossa on saudade (kaiho, kaipuu). Salazarin diktatuurin aikana mm. sosiaalisia ongelmia ja politiikkaa käsittelevät sanoitukset sensuroitiin. "Klassisen" fadon (tunnetaan myös fado castiçona) tuoreimpia esittäjiä ovat mm Alfredo Marceneiro, Berta Cardoso, Hermínia Silva, Fernando Farinha sekä Fernando Maurício, kaikki mainitut ovat jo kuolleet. Moderni fado syntyi Amália Rodriguesin vaikutuksella. Hän teki suosituiksi merkittävien runoilijoiden (mm. Luís de Camões, José Régio, Pedro Homem de Mello, Alexandre O’Neill, David Mourão-Ferreira, José Carlos Ary dos Santos) runoihin perustuvat fadot. Tunnetuimpia fado de Lisboan esittäjiä nykyään ovat mm. Dulce Pontes, Mariza, Joana Amendoeira, Mafalda Arnauth, Raquel Tavares, Kátia Guerreiro, Camané, Helder Moutinho, Mísia sekä Cristina Branco. == Katso myös== * Coimbran fado Luokka:Fado Luokka:Lissabon Luokka:Lissabonin historia